མཚོ་སྔོན་ཞིང་ཆེན་དར་གོས་ཚོང་ལམ་གྱི་རྒྱའི་ལ་གཞས་དུས་ཆེན་སྐབས་གཉིས་པ་དང་ཙོང་ཆུའི་དམངས་སྲོལ་རིག་གནས་དུས་ཆེན་ནི་ཞིང་ཆེན་རིག་གནས་གསར་འགྱུར་པར་སྐྲུན་ཐིན་དང་ཞིང་ཆེན་ཡུལ་སྐོར་འཕེལ་རྒྱས་བཅོས་སྒྱུར་ཨུ་ཡོན་ལྷན་ཁང་།མཚོ་སྔོན་རྒྱང་སྒྲོག་བརྙན་འཕྲིན་ཁང་།མཚོ་ཤར་གྲོང་ཁྱེར་མི་དམངས་སྲིད་གཞུང་བཅས་ཀྱིས་གཙོ་སྒྲུབ་འོག་གཉེར་བ་རེད།བྱེད་སྒོ་ནི་ཟླཔའི་ཚེསཉིན་མགོ་བརྩམ་ཏེ།ཟླཔའི་ཚེསཉིན་མཇུག་རྫོགས་རྒྱུ་རེད།བྱེད་སྒོའི་བརྗོད་དོན་ནི་དར་གོས་ཚོང་ལམ་གྱི་བརྩེ་བ་དང་རྒྱའི་ལ་གཞས་གྱི་ཕ་ས།བརྩེ་བ་མཚོ་ཤར་ལ་བརྒྱུས་ཡོད་ཞེས་པ་དེ་ཡིན་ལ།རང་ཞིང་དང་ཀན་སུའུ།ཉིང་ཞ།ཤིན་ཅང་།ཧྲན་ཞི་ཞིང་ཆེན་སོགས་ཀྱི་ཉེ་བའི་ལོ་ཤས་རིང་གི་རྒྱའི་ལ་གཞས་ཀྱི་གསར་རྩོམ་གྲུབ་འབྲས་དང་འཁྲབ་སྟོན་བྱེད་པ།འགྲེམ་ཚོགས་ནང་ཞུགས་པའི་མི་གྲངསཡོད་པ་དང་།དེའི་ཁྲོད།མགོ་རྩོམ་མཛད་སྒོའི་རིག་རྩལ་འཁྲབ་སྟོན་གྱི་མི་གྲངསལྷག་ཟིན།བྱེད་སྒོའི་ནང་དོན་ལ།མཚོ་སྔོན་ཞིང་ཆེན་གྱི་ཟློས་གར་དང་།གཞས་གཏམ་སྒྱུ་རྩལ་འཁྲབ་སྟོན།མཚོ་ཤར་གྲོང་ཁྱེར་རིག་གནས་ཡུལ་སྐོར་ཐོན་རྫས་གསར་རྩོམ་འགྲན་སྡུར་སོགས་དང་།མཚོ་སྔོན་གྱི་རྒྱའི་ལ་གཞས་གླུ་བའི་འགྲན་སྡུར།ཡིག་གཟུགས་དང་མཛེས་རིས།པར་ལེན་བརྩམས་ཆོས་སོགས་ཚུད།དར་གོས་ལམ་ནས་ལ་གཞས་ལེན་ཞེས་པ་དང་།ཀྲུང་གོའི་ནས་ཆང་རིག་གནས་དུས་ཆེན་སྐབས་དང་པོ།ཧོར་རིགས་ཨན་ཀྲོ་ན་ཏོན་དུས་ཆེན་སྐབས་བཅུ་དྲུག་པ།མཚོ་ཤར་གྲོང་ཁྱེར་གཟེབ་གྲུག་སྤོ་ལོའི་གདན་ཞུ་འགྲན་སྡུར་སྐབས་གཉིས་པ་སོགས་བྱེད་སྒོ་རིམ་པའདུ།